भारत की टॉप महिला बैडमिंटन खिलाड़ी साइना नेहवाल ने इस साल अपने पहले खिताब पर कब्जा जमाया है। साइना ने रविवार को मलेशिया मास्टर्स गोल्डन ग्रां प्री टूर्नामेंट के खिताबी मुकाबले में जीत हासिल की। उन्होंने थाईलैंड की पोर्नपावी चोचुवोंग को दी मात है।
टूर्नामेंट की शीर्ष वरीया प्राप्त साइना ने महिला एकल वर्ग के फाइनल मुकाबले में थाईलैंड की पोर्नपावी चोचुवोंग को 22-20, 22-20 सीधे सेटों से मात देकर खिताबी जीत हासिल की। विश्व की 10वीं वरीयता प्राप्त साइना और 67वीं वरीयता प्राप्त पोर्नपावी का पहली बार आमना-सामना हुआ है, जिसमें भारतीय खिलाड़ी ने जीत हासिल की।
बता दें कि इससे पहले साइना ने टूर्नामेंट के दूसरे सेमीफाइनल में हांगकांग की यिप पुई यिन को 21-13, 21-10 से मात देकर फाइनल में प्रवेश किया, वहीं पोर्नपावी ने पहले सेमीफाइनल मैच में चेयुंग गान यी को 21-19, 20-22, 21-18 से मात देकर फाइनल में जगह बनाई थी। [एजेंसी]
awa_Deva awa_Deva awa_Deva